మహేష్ మంగావ్ంకర్

మహేష్ మంగావ్ంకర్ (జననం 23 మార్చి 1994 ముంబై) భారతదేశానికి ప్రాతినిధ్యం వహించిన ప్రొఫెషనల్ స్క్వాష్ ఆటగాడు. ఇతడు జనవరి 2015లో తన కెరీర్లో హై ర్యాంకింగ్ అయిన ప్రపంచ నెం. 44వ ర్యాంకుకు చేరుకున్నాడు. ఇతడు 2009లో ప్రతిష్టాత్మక బ్రిటిష్ జూనియర్ ఓపెన్ అండర్-15 విభాగాన్ని గెలుచుకున్నాడు. 

స్లోవాక్ రాజధాని బ్రాటిస్లావాలో జరిగిన 2013 ఐఎంఈటీ ఓపెన్లో మంగావ్ంకర్ విజేతగా నిలిచాడు. ఐఎంఈటీ ఓపెన్ గెలిచిన తొలి భారతీయ స్క్వాష్ ఆటగాడు ఆయనే. ఇంచియాన్‌లో జరిగిన 2014 ఆసియా క్రీడలలో బంగారు పతకం సాధించిన భారత జట్టులో సౌరవ్ ఘోసల్, కుష్ కుమార్, హరీందర్ పాల్ సంధులతో కలిసి ఇతడు భాగంగా ఉన్నాడు. జకార్తాలో జరిగిన 2018 ఆసియా క్రీడలలో సౌరవ్ ఘోసల్, రమిత్ టాండన్, హరీందర్ పాల్ సంధులతో కలిసి పురుషుల టీమ్ ఈవెంటులో కాంస్యపతకాన్ని సాధించాడు. హాంగ్‌జౌలో జరిగిన 2022 ఆసియా క్రీడలలో సౌరవ్ ఘోసల్, అభయ్ సింగ్, హరీందర్ పాల్ సంధులతో కలిసి పాకిస్తాన్ జట్టును 2-1 పాయింట్ల తేడాతో ఓడించి భారతదేశానికి స్వర్ణపతకాన్ని సాధించాడు.  

 మూలాలు 

వర్గం:జీవిస్తున్న ప్రజలు
వర్గం:1994 జననాలు
వర్గం:మహారాష్ట్ర క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు